**ProCon GSM – a kommunikátorok új generációja**

A ProCon GSM gyártásának célja a sokoldalú és megbízható felhasználhatóság: riasztóközpontként, GSM átjelzőként, vagy akár kapuvezérlőként.

A ProCon GSM, 4 kontaktusvezérelt bemenettel és egy NO/NC relés kimenettel ellátott GSM modul. SMS-t, hangüzenetet és/vagy Contact ID-t küld a bemenetekre érkezett jelzések esetén – akár GPRS-en keresztül is –, a kimenet ingyenes hívással vagy SMS-sel aktiválható. Hanghívás esetén beállítható, hogy a kimenetet számazonosítással – akár 1000 telefonszámról – vezéreljük, mely lehet bistabil vagy monostabil.

A készülék különlegessége, hogy óránként menti a GSM térerő legalacsonyabb értékét egy külön memóriába, mely az ingyenes ProRead szoftver segítségével egy grafikonban felrajzolható, így megkönnyítve a hibakeresést és a karbantartást. A készülék folyamatosan ellenőrzi a hálózati tápellátást, melynek hiánya esetén hangüzenetet vagy SMS-t küld. Saját akkumulátor segítségével még 24 órán át képes biztosítani a kommunikációt. 16 000-es eseménymemóriájába minden bemeneti jelzés, kimeneti vezérlés (hívószámmal), tamper riasztás és tápfeszültséghiba is rögzítésre kerül.

A ProCon GSM riasztóközpontként is használható, ebben az esetben beállítható a bemeneten késleltetett be- és kilépési idő, illetve szirénavezérlés is. Az élesítést kulcsos kapcsolóval vagy akár ingyenes hanghívással is megtehetjük.

Az EXP Alarm bemeneti bővítő panellal a készülék 4 bemenete teljes értékű zónaként használható, továbbá a bővítő bemenetére illeszthető a kulcsos kapcsoló vagy a távirányító vevőmodulja. Az OC-os kimenetre sziréna, az állapotkimenetre visszajelző fényforrás illeszthető, melyet élesített állapotban a ProCon GSM vezérel. A be- és a kilépési késleltetéskor hangjelzéssel jelez.

Az EXP Relay segítségével egy további teljes értékű relés kimenettel bővül a ProCon GSM, így a két kimenet külön-külön, vagy akár egyszerre is vezérelhető.

A TellSystem Communication Kft. által fejlesztett ProCon GSM modul nemzetközi CE minősítéssel rendelkezik. A modulról további információk elérhetők a [www.tellsystem.eu](http://www.tellsystem.eu/) weblapon.

